
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 42
                                                            din 28 martie 2019
privind acceptarea de către Municipiul Sighișoara a donației unui bun mobil  

din partea Orașului Dinkelsbühl

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre și referatul de aprobare al Primarului municipiului în calitate de iniţiator, înregistrat cu nr. 7.540/18.03.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare; 

Având în vedere adresele înregistrate la Municipiul Sighișoara cu nr. 35.036/12.12.2018 și nr. 1.932/23.01.2019 privind intenția orașului german Dinkelsbühl de a scoate din circulație și de a dona Municipiului Sighișoara o mașină cu scară, marca Magirus DLK 23/12 n.B., an fabricație 1991; 

Dată fiind oportunitatea unei astfel de donații din partea Orașului Dinkelsbühl, către Municipiul Sighișoara;

Văzând prevederile Legii nr. 273/2006 privind finanţele publice locale, cu modificările şi completările ulterioare; 

Ținând cont de prevederile art. 4 din Legea nr. 213/1998 privind bunurile proprietate publică, cu modificările şi completările ulterioare;

Văzând prevederile art. 985 și ale art. 1011-1033 din Legea nr. 287/2009 privind Codul civil, republicat, cu modificările şi completările ulterioare, cu referire la donație;

Luând în considerare și prevederile art. 121 alin. (3) din Legea nr. 215/2001, Legea administraţiei publice locale, republicată, cu modificările și completările ulterioare, conform cărora „Donaţiile şi legatele cu sarcini pot fi acceptate numai cu aprobarea consiliului local sau, după caz, a consiliului judeţean, cu votul majorităţii consilierilor locali sau judeţeni, după caz, în funcţie”;

Având în vedere Raportul de specialitate cu nr. 7.539/18.03.2019 al Compartimentului Protecţie Civilă, Protecția Muncii, prin care se propune acceptarea donației de către Municipiul Sighișoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;


În temeiul prevederilor art. 36 (1), (9), art. 45 (2), art. 115 (1) lit. „b”, art. 121 (3) și a art. 122 din Legea nr. 215/2001, Legea administraţiei publice locale, republicată, cu completările şi modificările ulterioare,
H O T Ă R Ă Ş T E :

Art. 1. Se acceptă de către Municipiul Sighișoara, donația din partea Orașului Dinkelsbühl - Germania, constând în bunul mobil - autospecială Magirus DLK 23/12 n.B.  – 1 buc.

Art. 2. Se împuterniceşte Primarul Municipiului Sighișoara, domnul Ovidiu - Dumitru Mălăncrăvean, cu efectuarea demersurilor necesare perfectării și semnării contractului de donație privind bunul mobil prevăzut la art. 1 din prezenta.

Art. 3. Cheltuielile necesare și ocazionate de perfectarea acestui contract, precum și costurile generate de transportul acestui bun și cheltuielile aferente deplasării pentru ca bunul să ajungă la donatar vor fi suportate de către Municipiul Sighișoara, în baza documentelor justificative.

Art. 4. Ulterior perfectării contractului de donație, bunul mobil prevăzut la art. 1 din prezenta hotărâre, va fi cuprins în domeniul privat al Municipiului Sighișoara, urmând ca inventarul bunurilor care alcătuiesc domeniului privat al Municipiului Sighișoara să fie completat corespunzător.

Art. 5. Buna întreținere a bunului mobil prevăzute la art. 1 din prezenta hotărâre, cade în sarcina Municipiului Sighișoara.

Art. 6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Tehnic, Investiții - Urmărire Contracte, Monitorizare Servicii de Utilități Publice, Biroul Buget, Contabilitate, Salarizare - Direcția Economică, Biroul Logistic, Aprovizionare Tehnico - Materială și Administrativ, Direcţia Administrarea Patrimoniului, Compartimentul Protecţie Civilă, Protecția Muncii din cadrul Municipiului Sighișoara și Orașul Dinkelsbühl.

Art. 7. Prin grija d-nei Anca Bizo, Secretarul Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcția Economică;
  1 ex. Biroul Logistic, Aprovizionare Tehnico - Materială și Administrativ;

  2 ex. Compartimentul Protecţie Civilă, Protecția Muncii;

  1 ex. Orașul Dinkelsbühl.

14 ex.
B.A. 
